หุ้นเช้า8มี.ค.ปิด+10.27 จุด
ดัชนีหุ้นช่วงเช้าปิดที่ระดับ 1,013.21 จุด เพิ่มขึ้น 10.27 จุด (+1.02%) มูลค่าการซื้อขาย 20,462 ล้านบาท
8 มี.ค. 2554

ดัชนีหุ้นช่วงเช้าปิดที่ระดับ 1,013.21 จุด เพิ่มขึ้น 10.27 จุด (+1.02%) มูลค่าการซื้อขาย 20,462 ล้านบาท
ตลาดหุ้นปรับขึ้น หุ้นกลุ่มพลังงานหนุนตลาดรวมจากราคาน้ำมันดิบยังทรงตัวระดับสูงมากใกล้จุดสูงสุดรอบ 29 เดือน บวกกับแรงเก็งกำไรในกลุ่ม IVL PTL AJ กลุ่มแบงก์เก็งแบงก์ชาติจะปรับขึ้นดอกเบี้ยพรุ่งนี้และมีแนวโน้มจะปรับขึ้นอีก 2 ครั้งในการประชุม 2 ครั้งถัดไป ทิศทางช่วงบ่ายอาจอ่อนตัวลงบ้างแต่ทั้งวันน่าจะทรงตัวอยู่ในแดนบวก แนวต้าน 1,020 จุด
ตลาดหลักทรัพย์ปิดตลาดช่วงเช้าวันนี้ที่ระดับ 1,013.21 จุด เพิ่มขึ้น 10.27 จุด(+1.02%) มูลค่าการซื้อขาย 20,462 ล้านบาท
การซื้อขายหุ้นช่วงเช้าวันนี้ ดัชนีเคลื่อนไหวในในแดนบวกตลอดช่วงเช้า โดยแตะจุดสูงสุดของช่วงเช้าที่ 1,014.71 จุด และแตะจุดต่ำสุดของช่วงเช้าที่ระดับ 1,006.92 จุด
นายพิชัย เลิศสุพงศ์กิจ ผู้อำนวยการฝ่ายอาวุโสฝ่ายการตลาด บล.ธนชาต กล่าวว่า ตลาดหุ้นไทยเช้านี้รีบาวน์ขึ้นต่อหลังจากทะลุ 1,000 จุดขึ้นมาได้ตั้งแต่วานนี้ หุ้นในกลุ่มพลังงานยังคงหนุนตลาดโดยรวม เนื่องจากราคาน้ำมันดิบยังคงทรงตัวอยู่ในระดับที่สูงมากใกล้เคียงกับจุดสูงสุดในรอบ 29 เดือน ประกอบกับวันนี้มีแรงเก็งกำไรเข้ามาในกลุ่ม IVL,PTL,AJ ทำให้ดีดตัวขึ้นไปแรง หลังจากปรับฐานลงมามาก โดยมี IVL เป็นตัวชูโรงหลังจากสัปดาห์ที่แล้วประสบความสำเร็จในการเพิ่มทุนทำให้ความกังวลเกี่ยวกับการใส่เงินลงทุนของผู้ถือหุ้นจบไป และกลับมาโฟกัสที่ตัวธุรกิจหลัก ซึ่งยังคงเติบโตดีมากจากการเทคโอเวอร์บริษัทอื่นๆ
ขณะที่กลุ่มพลังงานยังคงได้ประโยชน์จากทิศทางราคาพลังงานที่ทรงตัวอยู่ในระดับสูง กลุ่มแบงก์มีการเก็งกำไรผลการประชุมคณะกรรมการนโยบายการเงิน(กนง.)ที่คาดว่าจะปรับขึ้นดอกเบี้ยในวันพรุ่งนี้ และมีแนวโน้มจะปรับขึ้นดอกเบี้ยต่อเนื่องอย่างน้อยอีก 2 ครั้ง ณ ขณะนี้ตลาดคาดการณ์ไปแล้วว่าใน 1 มิ.ย.นี้ อัตราดอกเบี้ยนโยบายจะขึ้นมาอยู่ที่ 3% ในภาวะการณ์ดังกล่าวจะสนับสนุนผลประกอบการของหุ้นแบงก์
แนวโน้มช่วงบ่ายน่าจะเผชิญกับแรงขายทำกำไรระยะสั้นบ้าง เชื่อว่าดัชนีน่าจะมีลักษณะของอ่อนตัวลงมา แต่ทั้งวันน่าจะทรงตัวอยู่ในแดนบวก แนวต้านหลังจากขยับทะลุแถว 1,008 จุด ขึ้นมา ทิศทางแกว่งมีแนวต้านถัดไป  1,020 จุด
ส่วนหลักทรัพย์ที่มีมูลค่าการซื้อขายสูงสุด 5 หลักทรัพย์ ได้แก่           IVL    มูลค่าการซื้อขาย 2,905 ล้านบาท ปิดที่  48.75 บาท เพิ่มขึ้น 2.75 บาท          PTT    มูลค่าการซื้อขาย 1,661 ล้านบาท ปิดที่ 347.00 บาท เพิ่มขึ้น 5.00 บาท          PTTEP  มูลค่าการซื้อขาย 1,569 ล้านบาท ปิดที่ 185.00 บาท เพิ่มขึ้น 3.00 บาท           PTL    มูลค่าการซื้อขาย 1,148 ล้านบาท ปิดที่  23.60 บาท เพิ่มขึ้น 1.60 บาท          GSTEEL มูลค่าการซื้อขาย 1,040 ล้านบาท ปิดที่   0.81 บาท เพิ่มขึ้น 0.08 บาท